Anawsterau wrth Fwydo / Bwyta mewn Plant
Anawsterau wrth fwydo / bwyta mewn plant
Pan fydd gan blant arferion bwyta 'ffadi / anodd eu plesio', mae'n hawdd iawn i ni fynd yn bryderys iawn am eu lles. Rydym yn gwybod bod problemau bwyta yn gallu bod yn gyffredin iawn mewn plant cyn-ysgol. Rydym hefyd yn gwybod bod y rhan fwyaf o blant yn ffynnu a byddant yn tyfu allan o'u problemau â bwydo heb unrhyw ddrwg effeithiau tymor hir.
Er ein bod yn gwybod y bydd y rhan fwyaf o blant yn tyfu allan o'u harferion bwyta 'ffadi / anodd eu plesio' mae hyn yn dal i achosi llawer o bryder i riant neu ofalwyr ar yr adeg.
Buasem yn argymell bod rhiant / gofalwr yn cysylltu â'i (H)ymwelydd Iechyd Lleol (plant cyn ysgol) neu Nyrs Ysgol (plant oed ysgol) a / neu ei feddyg / meddyg teulu i drafod ei bryderon / phryderon.
Mae'n debygol y bydd y Gweithwyr Iechyd Proffesiynol uchod yn ystyried oed, taldra, pwysau ac iechyd cyffredinol y plentyn. Hefyd efallai y bydd ei / hi'n gofyn cwestiynau er mwyn gallu cael hanes llawn pryderon y rhiant gan gynnwys:
Hanes y broblem sy'n bresennol
Disgrifiad o bryd nodweddiadol
Disgwyliadau rhieni / gofalwyr ac agweddau tuag at fwyd
Hanes dietegol
Hanes datblygiadol
Hanes teuluol a chymdeithasol
Bydd y wybodaeth hon yn helpu i nodi a fyddant yn gallu cynnig cyngor a chefnogaeth i'r teulu. Byddai hyn yn cynnwys defnyddio technegau ymddygiadol i helpu i hybu arferion bwyta positif. Ar ôl gwneud asesiad, efallai y byddant yn teimlo bod angen cysylltu â Phaediatregydd Cymunedol neu efallai gofyn am ynghyghoriad gan Dîm Ymyrraeth Gynnar ac Atal GIMPPI.
Yn dilyn yr asesiad, os bydd y Meddyg Teulu, Nyrs Ysgol neu Ymwelydd Iechyd yn teimlo bod anawsterau'r plentyn wrth fwyta yn ymddangos i fod yn ymddygiadol, efallai y bydd ef / hi'n rhoi tasgau penodol i'r rhieni roi cynnig arnynt - er mwyn annog bwyta. Gall y rhain gynnwys:
Dilyn dull mwy ymlaciol o weithredu, datgysylltu o'r frwydr am bŵer
Ystyried lefel chwant bwyd y plentyn
Gweini dognau bach
Canmol arferion bwyta da
Modelu arferion bwyta da - bydd gan eich Ymwelydd Iechyd neu Nyrs Ysgol fynediad at lawer mwy o awgrymiadau defnyddiol a syniadau i roi cynnig arnynt